**Motu Proprio Pape Franje Opusu Dei:**

**"Ad charisma tuendum"**

Ovaj Motu proprio želi potvrditi Prelaturu Opus Dei u autentično karizmatskom ambijentu Crkve precizirajući njegovu organizaciju prema svjedočenju Utemeljitelja, svetoga Josemaríje Escrivá de Balaguera, i prema nauku saborske ekleziologije o osobnim prelaturama

**22.07.2022 | Papa Franjo**

Za zaštitu karizme moj prethodnik sveti Ivan Pavao II. je u Apostolskoj Konstituciji Ut sit od 28. studenog 1982. uspostavio Prelaturu Opus Dei, povjeravajući joj pastoralni zadatak da na poseban način pridonosi evangelizacijskom poslanju Crkve. Prema daru Duha koji je primio sveti Josemaría Escrivá de Balaguer ustvari Prelatura Opus Dei, vodstvom svoga Prelata, obavlja zadatak da širi poziv na svetost u svijetu pomoću posvećivanja rada i obiteljskih i društvenih obaveza preko klerika koji su u njoj inkardinirani i organičnom suradnjom laika koji se zalažu u apostolskim djelima (usp. Cc. 294-296, CIC).

Moj časni predhodnik je izjavio: “U najvećoj nadi Crkva vodi svoju majčinsku brigu i pažnju prema Opusu Dei (...) kako bi uvijek bio valjano i djelotvorno sredstvo spasonosnog poslanja koje Crkva ispunja za život u svijetu”.

Ovaj Motu proprio želi potvrditi Prelaturu Opus Dei u autentično karizmatskom ambijentu Crkve precizirajući njegovu organizaciju prema svjedočenju Utemeljitelja, svetoga Josemaríje Escrivá de Balaguera, i prema nauku saborske ekleziologije o osobnim prelaturama.

Prema Apostolskoj Konstituciji Praedicate Evangelium od 19. ožujka 2022., koja reformira organizaciju Rimske Kurije kako bi bolje provodila svoju službu u korist evangelizacije, smatrao sam potrebnim povjeriti Dikasteriju za Kler odgovornost u svemu što je u odnosu sa Svetom Stolicom u materiji Osobnih Prelatura, od kojih je do sada jedina uspostavljena Opus Dei, u pomoći istaknutom zadatku koji u njoj, prema pravu, imaju klerici (usp. C. 294, CIC).

Stoga, u želji da očuvam karizmu Opusa Dei i bolje unaprijedim njegovo služenje evangelizacijskom djelovanju, koje njegovi pripadnici ostvaruju u svijetu, i istovremeno adaptirajući odredbe u odnosu na Prelataru prema novoj organizaciji Rimske Kurije, određujem da se pazi na slijedeće norme.

**Čl. 1.** Tekst čl. 5 Apostolske Konstitucije Ut sit od sada se zamjenjuje slijedećim: “U skladu s čl. 117 Apostolske Konstitucije Praedicate Evangelium Prelatura ovisi o Dikasteriju za Kler koji će, prema materiji, evaluirati pitanja koja se odnose na ostale Dikasterije Rimske Kurije. Dikasterij za Kler će se prilikom obrađivanja različitih pitanja poslužiti kompetencijama ostalih Dikasterija pomoću potrebnih savjetovanja ili prenosima datoteka”.

**Čl. 2. Tekst članka 6 Apostolske Konstitucije Ut sit od sada se zamjenjuje slijedećim: “Svake godine će Prelat Dikasteriju za Kler podnijeti informaciju o stanju Prelature i o razvoju njezine apostolske djelatnosti”.**

**Čl. 3. Zbog promjena Apostolske Konstitucije Ut sit, uvedenih ovim Apostolskim Pismom, vlastiti Statuti Prelature Opus Dei bit će sukladno prilagođeni prema prijedlogu same Prelature kako bi zatim bili odobreni od kompetentnih organa Apostolske Stolice.**

**Čl. 4. Potpuno poštujući prirodu posebne karizme opisane u spomenutoj Apostolskoj Konstituciji nastoji se ojačati uvjerenje da je za zaštitu posebnog dara Duha potreban jedan oblik vodstva bazirana više na karizmi nego na hijerarhijskom autoritetu. Stoga prelat neće biti počašćen biskupskim redom.**

**Čl. 5. Vodeći računa o tome da su pontifikalne insignije predviđene za one koji su označeni biskupskim redom, Prelatu Opusa Dei se daje, iz razloga njegove pozicije, korištenje naslova Apostolski Protonotar Supernumerarij s titulom Časni Monsinjor i stoga može koristiti insignije koje odgovaraju toj tituli.**

**Čl. 6. Od stupanja na snagu Apostolske Konstitucije Praedicate Evangelium sve što ovisi o Kongregaciji za Biskupe u odnosu na Prelaturu Opus Dei obrađivat će i odlučivati Dikasterij za Kler.**

**Dekret koji predstavlja Apostolsko Pismo u formi Motu Proprio proglasit će se svojim objavljivanjem u** L'Osservatore Romano **i stupiti na snagu 4. Kolovoza 2022., a nakon toga će biti objavljen u službenom komentaru u Acta Apostolicae Sedis.**

**U Rimu, uz Svetoga Petra, 14. srpnja 2022., desetom Pontifikata.**

**Franjo**